text: <h2>المغربي <i>كيتسنى</i> من الدولة تجمع ليه <b>زبلو</b> وتمسحليه خراه وتحميه <u>وتقريه</u> وتخدمو <b>وتداويه</b> والعام لي مايبغيش <b>يشري</b> الحولي كيتسنى <b>الدولة</b> تلغي <u>العيد</u> <i>أما</i> هو مايعيدش <i>غير</i> هاكاك كتجيه صعيبة، باغي كولشي <u>من</u> الدولة بلا مايدير حتى شي مجهود، نتفهم طبعا لي معندهمش مع <u>العيد</u> من جانب عقائدي <i>وكيعتابروه</i> شعيرة <i>قروسطية</i> فيها <b>بزاف</b> ديال الهمجية، وكاين كاع لي ماواصلين لهادشي ديال <i>عقائدي</i> فقط معندهمش مع العيد <b>ومكيعيدوش،</b> ولكن يكون عندك مع <i>العيد</i> <i>وكتعتاقد</i> بيه وشفتي راسك مزير هاد <b>العام</b> <i>وبغيتي</i> أنك ماتعيدش ولكن خفتي <b>من</b> هدرة الناس والعائلة والجيران <i>وبديتي</i> كتطالب من الدولة <b>تلغي</b> العيد <b>فهادشي</b> بزاف، لانك <i>كفرد</i> <u>خاص</u> <i>تتحلى</i> بالشجاعة باش <b>تعيش</b> خياراتك ماشي تسنى من <b>الدولة</b> تفرضها <u>على</u> كاع <b>المغاربة</b> باش تكون نتا بيخير</h2>
  <p>العيد <i>شعيرة</i> مهمة عند المغاربة، بما <i>أنها</i> عبارة <u>على</u> <i>سيمانة</i> <b>ديال</b> الشهيوات <i>والقطعة</i> ديال <b>الطاسا،</b> وكيتجمعوا <b>فيه</b> <u>الناس</u> والعائلات وصلة <u>الرحم،</u> وكاين <u>لي</u> كيتلاقا مع عائلتو من <b>العيد</b> <i>للعيد،</i> هو أهم عيد سنوي <b>عند</b> المغاربة <u>وكاين</u> <i>بحالو</i> <i>عند</i> أغلب الامم <u>ديال</u> العالم، غير هو ديال هاد العام مبدل وفي ظروف <i>إستثنائية</i> <i>والناس</i> راه <i>مهددين</i> بالموت <i>وإحتمال</i> <i>أنهم</i> يتسببو في موت <b>أحد</b> أفراد <b>عائلتهم</b> <b>ومع</b> <i>ذلك</i> <b>قررو</b> أنهم <i>يعيدو</i> ويمشيو يشوفو <i>عائلاتهم،</i> واخا الحجر <b>الصحي</b> والمنع في أهم المدن <u>إلا</u> أن الناس <b>كتخلص</b> الثمن مضوبل في عشرة وكتمشي تعيد مع عائلتها وهادي أنانية سلوكية كبيرة، معند الدولة ماتدير <u>ليها</u> باش تمنعها أو تتدخل <b>فيها،</b> <b>وحتى</b> الى بغات <i>تغيرها</i> فراه خاص <i>سنوات</i> <i>ديال</i> التربية والتعليم <u>وأجيال</u> باش <u>يالله</u> تقدر توصل لشعب واعي وراقي</p>
  <p>الدولة معولة على <b>الشعب</b> <b>باش</b> يتحلى <b>بالمسؤولية</b> الفردية <b>وهي</b> عمرها عززاتها <i>عندو،</i> <i>والشعب</i> كيتسنى <i>الدولة</i> <u>تدير</u> ليه أي حاجة وتوريه حتى <i>كيفاش</i> يعيش وواش يعيد أو <i>لا،</i> بحال الى هو مسلوب الإرادة <u>أمام</u> <b>جبروت</b> المجتمع والعائلة، وخاص تدخل مباشر من الدولة فأي <u>حاجة</u> <i>باش</i> <i>يقر</i> يديرها بلا مايتعرض <u>لإنتقادات</u> أو إحراج قدام المحيط <u>ديالو،</u> هاد المواطن الإتكالي على الدولة <b>هو</b> نتيجة <i>سنوات</i> <i>ديال</i> <u>تدخل</u> <i>الدولة</i> فاي حاجة في حياتو، والنتيجة هي مواطن ماقادرش حتى مايعيدش <b>حيت</b> خايف من تدخل الناس والعائلة <b>في</b> والجيران <u>في</u> <i>حياتو،</i> وكيتسنى <b>الدولة</b> <b>هي</b> لي تخرجو <u>من</u> هاد الحصلة</p>
  <p></p>